**Бюджеттік лимит шеңберінде 2020 жылға қосымша қаражат бөлу мәселесі бюджеттік бағдарламалардың барлық әкімшілері бойынша қолдау тапқан жоқ. Алдағы үш жылға арналған қалалық бюджет қаралған тұрақты комиссияның отырысы кезінде бюджеттік бағдарламалар әкімшілері мәслихат депутаттарынан негізгі басым бағыттарға қосымша қаражат бөлуді қолдауды сұрады.**

«Байқоңыр» ауданы қаладағы ең жас болғанына қарамастан, оның аумағына елорданың ең ескі көшелері мен ең проблемалық тұрғын үй кешендерінің бірі кіреді. Депутат Зейнолла Шибкенов «Байқоңыр» ауданы әкімі аппаратының бюджетін қалыптастыру кезінде Стратегиялық және бюджеттік жоспарлау басқармасында қаралған сомаға таң қалды.

«Байқоңыр» ауданының әкімі Асқар Есілов әкімдіктің шығындарына арналған барлық қажетті шығындарды жабу үшін қаражат жеткіліксіз бөлінгенін атап өтті. Қаражатқа қосымша қажеттілік шамамен 2 млрд. теңгені құрайды, алайда аудан әкімдігі қосымша 1,5 млрд. теңге көлемінде қаражат бөлуді қолдауды сұрайды.

- Аудан құрылған сәттен бастап қалдық қағидаты бойынша бюджет қалыптасты, яғни екі ауданнан қалған ақшаны жинап, тапсырды. Нәтижесінде, бюджет лимиті - 4,5 млрд. теңге пайда болды, ол бұл ақшаның жеткіліксіз екенін көрсетті. Біз аулаларды, іргелес аумақтарды, саябақтар мен скверлерді және т.б. көріктендіру бойынша шығындарды жаппаймыз және осы мәселелер бүгінгі күні ашық қалып отыр. Бізге келген келесі жылға арналған бюджет барлық шығындарды жаппайды, осылайша қосымша қаражат бөлуді талап етеді, - деп түсіндірді Асқар Есілов. Сонымен қатар, басқа аудандармен салыстырғанда олардың бюджеті ең аз болып қалатынын атап өтті.

Мәслихат хатшысы Жанат Нұрпиисов Стратегиялық және бюджеттік жоспарлау басқармасының өкілдеріне бюджетті қалыптастыру кезінде елорданың барлық төрт ауданын қаржыландыруды объективті түрде қарастыруды және нақтылау кезінде ағымдағы жылдың өзінде соманы қайта қарауды ұсынды.

Қаржыландырудың қосымша қажеттілігі қалалық Активтер және мемлекеттік сатып алу басқармасында да бар. Осылайша, қосымша 540,6 млн. теңге көлемінде ақшалай қаражат қажет, оның 10 млн. теңгесі Қоянды ауылында «Дәрігер үйде» кабинетін ұйымдастыру үшін жылжымайтын мүлік сатып алуға қажет. Қазіргі таңда саяжай ауылда 10 мыңнан астам адам тұрады, оларға жақын маңдағы емханаларға жету өте алыс болғандықтан, жақын жерде амбулаторлық блоктың ашылуы өте қажет.

- Тиісті бюджеттік өтінім енгізілді, қаланың Стратегиялық және бюджеттік жоспарлау басқармасынан алдын ала келіссөздер жүргізіліп, қолдау тапқан. Сондай-ақ спорт нысандарын күрделі жөндеуге 535,4 млн. теңге қажет, оның ішінде 153,8 млн. теңге «Алау» мұз сарайына және 381, 9 млн. теңге футбол алаңының жабынын жөндеуге қажет. Бүгінгі таңда FIFA стандарттары бойынша осы алаңның жағдайы сараптама қорытындысына сәйкес деңгейге сәйкес келмейді және 2020-2021 жылдар маусымының жарысын өткізу үшін УЕФА сертификаттауынан өтпейді,-деп нақтылады Активтер және мемлекеттік сатып алу басқармасының басшысы Ерсін Өтебаев.

Тұрақты комиссияның төрағасы Мирас Шекенов жұмыстың қорытындысын түйіндей отырып, қалалық бюджеттің әлеуметтік-бағытталғанын ескере отырып, сондықтан оның 60%-ы әлеуметтік салаға бөлінетінін ерекше атап өтті. Бұл басқармалардың бір бөлігі мен аудандық әкімдіктердің бюджеттік қаржыландыруда толық қанағаттанбауына әсер етеді, алайда Қоянды ауылында амбулаторлық блок ашу мәселесін шешу қажет. Сондай-ақ, депутат қалалық Стратегиялық және бюджеттік жоспарлау басқармасынан «Байқоңыр» ауданы әкімдігінің және Активтерді және мемлекеттік сатып алу басқармасының спорттық ғимараттарды күрделі жөндеуге бюджеттік өтінімдерін тағы да мұқият қарауды сұрады.